

**РЕПУБЛИКА СРБИJА**

**МИНИСТАРСТВО ИНФОРМИСАЊА И ТЕЛЕКОМУНИКАЦИЈА**

На основу чл. 16. став 1. тачка 4) и 20. Закона о јавном информисању и медијима („Службени гласник Републике Србије”, брoj 92/23), Уредбе о условима и критеријумима усклађености државне помоћи у области јавног информисања („Службени гласник Републике Србије” број 9/22), Мишљења Министарства финансија, број: 3556128 2024 10520 008 001 011 001 од 23.12.2024. године, Правилника о суфинансирању пројеката за остваривање јавног интереса у области јавног информисања („Службени гласник Републике Србије” бр. 6/24 и 106/24) и Одлуке о расписивању конкурса за суфинансирање пројеката у области јавног информисања у 2025. години Број: 000062484 2025 13460 003 005 000 001 од 27. јануара 2025. године, Министарство информисања и телекомуникација објављује

**ИЗМЕНУ ЈАВНОГ ПОЗИВА ЗА КОНКУРС**

**за суфинансирање проjеката производње медијских садржаја за штампане медије и сервисе новинских агенција у 2025. години**

Јавни позив за учешће на конкурсу за суфинансирање проjеката производње медијских садржаја за штампане медије и сервисе новинских агенција у 2025. години који је објављен на Јединственом информационом систему за спровођење и праћење суфинансирања пројеката у области јавног информисања (у даљем тексту: ЈИС) jis.mit.gov.rs и на веб-сајту Министарства информисања и телекомуникација дана 1. фебруара 2025. године, а измењен 18. фебруара 2025. године:

**I** Mења се у делу који се односи на рокове који гласи: „Конкурс се расписује у периоду од 1. фебруара 2025. године до 3. марта 2025. године у 23:59 часова.“ са „Конкурс се расписује у периоду од 1. фебруара 2025. године до 17. марта 2025. године у 23:59 часова.“.

**II** У осталом делу, Јавни позив за учешће на конкурсу за суфинансирање проjеката производње медијских садржаја за штампане медије и сервисе новинских агенција у 2025. години, остаје исти.